Nov 20,2018
మార్కెట్లకు ఆర్బీఐ మీట్‌ జోష్‌!
ముంబయి: దేశీయ స్టాక్‌ మార్కెట్లు సోమవారం పరుగులు తీశాయి. సోమవారం ప్రారంభమైన ఆర్బీఐ బోర్డు సమావేశం సానుకూల వాతావరణంలో ప్రారంభమై సజావుగా సాగడంతో పాటు ఇరు వర్గాలు సయోధ్య దిశగా ముందుకు సాగుతున్నాయన్న వార్తలు మార్కెట్లో విశ్వాసాన్ని నింపాయి. దీనికి తోడు బ్యాంకుల పీసీఏలను సవరించేలందుకు ఆర్బీఐ దిగివచ్చిందన్న సమాచారంతో మార్కెట్లు పరుగులు పెట్టాయి. ఎంఎస్‌ఎంఈలకు కొత్త పథకం వార్తలు మార్కెట్‌కు జోష్‌నిచ్చాయి. దీనికి తోడు అమెరికా, యూరోపియన్‌ మార్కెట్ల పాజిటివ్‌ ధోరణితో కీలక సూచీలు రెండో రోజు కూడా ఉత్సాహంగా ముగిశాయి. ఆరంభంనుంచి పాజిటివ్‌గా ఉన్న మార్కెట్లలో మిడ్‌ సెషన్‌ నుంచీ కొనుగోళ్లు మరింత పెరగడంతో సెన్సెక్స్‌ 318 పాయింట్లు జంప్‌చేసి 35,775 వద్ద ముగిసింది. నిఫ్టీ సైతం 81 పాయింట్ల లాభంతో 10,763 వద్ద స్థిరపడింది. పీఎస్‌యూ బ్యాంక్స్‌ స్వల్పంగా నష్టపోగా, రియల్టీ, ఎఫ్‌ఎంసీజీ, మెటల్‌, ఆటో, ఫార్మా, ఐటీ లాభపడ్డాయి. యెస్‌ బ్యాంక్‌, ఐటీసీ, టాటా మోటార్స్‌, ఇండస్‌ఇండ్‌, వేదాంతా, సన్‌ ఫార్మా, ఆర్‌ఐఎల్‌, గ్రాసిమ్‌, హిందాల్కో, డాక్టర్‌ రెడ్డీస్‌ టాప్‌ లూజర్స్‌గా నిలిచాయి. జంప్‌చేశాయి. మరోవైపు ఐబీ హౌసింగ్‌, గెయిల్‌, బజాజ్‌ ఫైనాన్స్‌, ఐసీఐసీఐ, ఎస్‌బీఐ, ఓఎన్‌జీసీ, ఎన్‌టీపీసీ, బజాజ్‌ ఆటో, ఐవోసీ నష్టాల్లో ముగిసాయి.
మీ స్నేహితులకు రికమెండ్ చెయ్యండి